99 Decime

Dande sunt decime omni datori de iure naturali in signum vniuersalis dominii, Extra, *De decimis*, c. *Tua nobis.*[[1]](#endnote-1)Iustum est, enim, ut ille partem capiat qui totum dedit, 2 Paralip. 31[:5-11], tua sicut omnia Domine et de manu tua accepimus quod tibi dedimus Deus. Quippe precepit illas dari, Exod. 22[:29]: *Decimas et primitias tuas non tardabis Deo* offere. Et sic cadunt sub precepto a Deo quod siquis eas dare voluerit res alienas inuadit, C. 16, q. 1, c. *Decime.*[[2]](#endnote-2)Et eciam decime debentur ministris ecclesie ut habeant vnde viuant intuitu Domini obsequii ibidem prestiti quamuis ipsi ministri male viuant, racio est quia ipsi receptores sunt solummodo dispensatores, Extra. *De decimis*, c. *Nouum*,[[3]](#endnote-3) et C. 16, q. 1, c. *Questi*.[[4]](#endnote-4)

¶ Item, qui decimas non soluit maledictus est a Deo, Mal. 3[:9-10], quia non reddidistis decimas iccirco infame et *penuria maledicti estis.* Quin eciam faciens fraudem in decimis excommunicatus est tam a iure communi, C. 17, q. 4, c. *Quam.*[[5]](#endnote-5)Eciam a statutis ecclesie Anglicane adeo quod tales defraudatores, si conuicti essent, carerent ecclesiastica sepultura. Et debent decime dari de omnibus iuste acquisitis, nisi priuilegium obstet, Extra, *[De] decimis*, c. *Commissum*.[[6]](#endnote-6) Hic, autem, nota secundum Augustinum,[[7]](#endnote-7) C. 16, q. 1, c. *Decime*,[[8]](#endnote-8) quod bene decimantes quadruplum remunerabitur a abundanacia fructuum, salute corporis, indulgencia peccatorum, regno celorum. Vnde, versus: Copia magna salus, culpe remissio regnum. Vnde, nota Augustinus, C. 16, q. 7, c. *Maiores*.[[9]](#endnote-9) Quod cum dando decimam duplicem possis benediccionem terrestrium et celestium promereri; non dando decimam vtroque fraudaberis. Hec est enim iustissima Dei consuetudo, ut si decimam Deo non dederis tu ad decimam reuoceris, *Glossa* ibi,[[10]](#endnote-10) id est, tu amittes novem partes vix decimam retinens. Uel sic ad decimam partem angelorum que de celo cecidit reuocaberis.

¶ Item, ibi, si non decimaueris, id est, ad locum decimi ordinis angelorum non prouenies.

¶ Item, ibidem secundum Augustinum,[[11]](#endnote-11) dabis impio militi quod non vis dare sacerdoti. *Maiores nostri*:[[12]](#endnote-12) quia decimas dabant, habundabant. Modo, vero, quia discessit deuocio Dei, accessit indictio fisci. Hec tollit fiscus quod non capit Christus. Ex quibus patet quod non dans debitam peccat tripliciter. Quia committit rapinam, homicidium, et sacrilegium, sicut patet in capitulo predicto, [C. 16, q. 7,] c. *Maiores*;[[13]](#endnote-13)C. 17, q. 4, c. *Sacrilegium*.[[14]](#endnote-14) Et talis non soluens poterit monicione premissa excommunicari donec satisfecerit, C. 16, q. 7, c. *Omnes decime*,[[15]](#endnote-15) et Extra, *[De] decimis*, c. *Cum non sit*.[[16]](#endnote-16)

Narratur in *Uita Sancti Ignacii* et vidit diabolum sedentem super horreum suum et quesiuit a ministris si recte decimassent et respondit vnus quod decem garbe remanserant ibi de decima. Tunc sanctus dinrauit demonem ut diceret causam sessionis sue. Et ille, Quia habeo sic iurisdiccionem. Cui sanctus, Ergo, potestatem tuam exerce. At ille summitatem domus asportauit et statim ignis descendit, totum consumens. Non quidem forte propter delictum quantitatem set propter obedienciam ecclesie factam in non soluendo decimam.[[17]](#endnote-17)

1. Decretales, X.3.30.26. [↑](#endnote-ref-1)
2. Decretum, C. 16, q. 1, c. 66. [↑](#endnote-ref-2)
3. Decretales, X.3.30.2. [↑](#endnote-ref-3)
4. Decretum, C. 16, q. 1, c. 46. [↑](#endnote-ref-4)
5. Cf. Decretum, C. 16, q. 1, c. 65, *Revertimini.* [↑](#endnote-ref-5)
6. Decretales, X.3.30.4. [↑](#endnote-ref-6)
7. Augustine, cf. Decretum, C. 16, q. 1, c. 66: Decimae tributa sunt egentium animarum. Quod si decimam dederis, non solum habundantiam fructuum recipies, set etiam sanitatem corporis consequeris.

   Cf. *Sermo* 277 (PL 39:2267): Decimae enim tributa sunt egentium animarum. Redde ergo tributa pauperibus, offer libamina sacerdotibus. Quod si decimas non habes fructuum terrenorum, quod habet agricola; quodcumque te pascit ingenium, Dei est: et inde decimas expetit, unde vivis. De militia, de negotio, de artificio redde decimas. Aliud enim pro terra dependimus, aliud pro usura vitae pensamus. [↑](#endnote-ref-7)
8. Decretum, C. 16, q. 1, c. 66. [↑](#endnote-ref-8)
9. Decretum, C. 16, q. 7, c. 8. [↑](#endnote-ref-9)
10. John Teutonicus, *Glossa ordinaria* Decretum, C. 16, q. 7, c. 8, *Partiri* (col. 1540): decimam partem dare, et ita aliud est partiri, et aliud partem dare. [↑](#endnote-ref-10)
11. Augustine, *Sermo* 277.2 (PL 39.2267): Dabis impio militi, quod non vis dare sacerdoti. [↑](#endnote-ref-11)
12. Decretum, C. 16, q. 7, c. 8: Maiores nostri ideo copiis omnibus habundabant, quia Deo decimas dabant, et Cesari censum reddebant. Modo autem, quia discessit deuocio Dei, accessit indictio fisci. Nolumus cum Deo partiri decimas, modo autem tollitur totum. Hoc tollit fiscus, quod non accipit Christus. [↑](#endnote-ref-12)
13. Decretum, C. 16, q. 7, c. 8. [↑](#endnote-ref-13)
14. Decretum, C. 17, q. 4, c. 20 Gr. p. [↑](#endnote-ref-14)
15. Decretum, C. 16, q. 7, c. 5. [↑](#endnote-ref-15)
16. Decretales, X.3.30.33. [↑](#endnote-ref-16)
17. Vita, St. Ignatius, [↑](#endnote-ref-17)